Jørgen Haave

Jørgen Haave (født 1971) er en norsk litteraturviter, Ibsenforsker og forfatter. Han er førstekonservator ved Telemark Museum og leder for Henrik Ibsen Museum, Skien.

Karriere

Haave ble cand.philol. i litteraturvitenskap ved Universitetet i Bergen i 2003 med hovedoppgaven Død tro: Ibsens Gengangere i lys av Nietzsches filosofi. Han ble i 2008 ansatt som leder (stedsansvarlig) for Henrik Ibsen Museum, Skien, som hadde blitt en del av Telemark Museum to år tidligere.«– Ibsen har bare blitt en logo», Telemarksavisa, 9. mai 2008 Han har gitt ut bøker om Peter Wessel Zapffe og Henrik Ibsen.Nye funn kan endre historien om Ibsen, NRK Han er særlig kjent for sin forskning på Ibsens biografi og for sitt bidrag til en faglig revurdering av kunnskapen om Ibsens barndom, som kulminerte i boken Familien Ibsen (2017). Ibsenforsker Ellen Rees beskriver boken som et sentralt verk i en «revolusjon» i forståelsen av Ibsens liv. I 2017 ble han tildelt andreplass i Forskerforbundets Hjernekraft-pris for sin forskning på Ibsen. I 2019 fikk han autorisasjon som førstekonservator NMF på grunnlag av boka Familien Ibsen.

Bibliografi
Kulturelt nødverge: Zapffes etterlatte skrifter, redaktør, Pax forlag, 1997
Naken under kosmos, biografi over Peter Wessel Zapffe, Pax forlag, 1999
«Myter om Ibsens barndom» i Den biografiske Ibsen. [red. Sæther, Dingstad, Kittang og Rekdal]. Senter for Ibsenstudier, Universitetet i Oslo, 2010.
«Utsikten fra Ibsens gutterom» i Norsk havekunst under europeisk himmel. Spartacus, 2013
Familien Ibsen, Museumsforlaget, 2017

Referanser

Kategori:Norske litteraturhistorikere og litteraturkritikere
Kategori:Ibsenforskere
Kategori:Fødsler i 1971